Hva er forskjellen på den gamle IPS-ordningen og den nye?
Beløpsgrensen er økt til 40.000 kr i året. Beskatningen er nå gunstigere. Innbetalinger gir fradrag i alminnelig inntekt og utbetalinger skattlegges som alminnelig inntekt. I den gamle IPS-ordningen er det ikke symmetri i skattesatsene ved inn- og utbetalinger. Utbetalinger blir beskattet som personinntekt, dvs. med en høyere skattesats enn alminnelig inntekt. Beløpsgrensen på 40.000 kr i året gjelder samlet for innbetalinger etter ny og gammel IPS-ordning.